als_Latn dik_Latn sag_Latn
Gjeniu 15 vjeçar nga Shqipëria printon robotin 3D
Adoleshenti 15-vjeçar Dhimitër Haxhi, fëmijë emigrantësh shqiptarë në Greqi, ka krijuar një robot nga një printer 3D dhe ka fituar një çmim nga Ambasada Amerikane në Greqi.
Djali në Greqi mban emrin Dimitris Hatzis dhe studion në Kavalla, ku dhe jeton me prindërit.
“Urime Dimitris Hatzis, këtij 15 vjecari që studion në Kavalla për krijimin e një roboti humanoid nga një printer 3D! Me këtë krijim Dimitris i përket tani një grupi të vogël që ekzistojnë në botë. Krijimi i tij është pjesë e projektit “InMoov”, një platformë burimi e hapur që është përqëndruar rreth përmasave të robotit humanoid nga një printer 3D.
Haxhi arriti të ndërtonte robotin pas një pune të përditshme 1-vjeçare dhe tani është një nga gjashtë njerëzit e vetëm në botë që kanë mundur të përfundojnë këtë mision. Pesë të tjerët janë, përfshirë dhe dizenjuesin origjinal të robotit, francezin Gael Langevin, dy rusë, një italian dhe një gjerman. Haxhi është më i riu në grup, dhe më i riu në moshë”, shkruan ambasada amerikane në Athinë.
als_Latn als_Latn als_Latn als_Latn als_Latn